****

**(N)agymenők avagy MINDEN AMI KOCSI 2019**

Mint ismeretes községünkben találták fel a mai kocsi ősét, a történetével itt most nem szeretnék foglalkozni. Községünk ad otthont a Kocsitoló fesztiválnak, mely idén is megszervezésre kerül. A rendezvény önálló programja immár harmad ízben megrendezésre kerülő rendhagyó egyedi kocsi futam, mellyel egy új hagyományt teremtettünk. Itt a múlt és a jövő találkozik, a tradíciók tisztelete mellett és új tradíciók létrehozásával a kocsi „bölcsőjében”. A rendezvényre várunk minden résztvevőt, aki hisz eléggé magában illetve kocsijában, hogy megméretesse találmányát a következő versenyben, természetesen a verseny szabályzatát elfogadva.

**Versenyszabályzat**

A verseny lebonyolításáért a Kocsi Baráti Kör és Kocs Község Önkormányzata felelős.

A Balesetvédelmi és Tűzmegelőzési, illetve Rendvédelmi és Polgárvédelemmel kapcsolatos intézkedések a nemzetközi Kocsitoló Fesztivál teljes egészére, így a Nagymenők versenyre is egyen érvényűen hatnak.

**A verseny lebonyolítása:**

A verseny az előzetes nevezések alapján, a zsűri meghatározott kategóriákban, a szervezők által kijelölt útvonalon történik. A járműveket a verseny megkezdése előtt 2 órával a kijelölt parc fermé-be kell elhelyezni, ahol a zsűri és a közönség megtekintheti, illetve átvizsgálhatja.

A rajtsorrend a zsűri és szervezők által meghatározott rendben történik. A verseny előtt 30 perccel a parc fermé-be csak a versenyzők és a csapattagok tartózkodhatnak.

A versenyzőknek a védőeszközök használata kötelező, valamint alkohol és egyéb tudatmódosító szerek hatása alatt nem állhat. Ennek ellenőrzése szúrópróbaszerűen történik.

A versenyzőknek a fair play szabálya alapján kell eljárnunk.

A verseny folyamán minden esetben be kell tartani a versenykiírásban és versenyszabályzatban foglaltakat. Ennek áthágása kizárást eredményez.

**Verseny értékelése:**

Minden esetben a zsűri és a szervezők hatáskörébe tartozik. Fellebbezésnek helye nincs.

**Díjazás:**

Minden esetben a zsűri és a szervezők hatáskörébe tartozik. Fellebbezésnek helye nincs.

**Verseny időpontja:**

2019. július 14. a Nemzetközi Kocsitoló Fesztivál idejével megegyezően.

A futam továbbra sem gyorsasági inkább felvonulás, vásár jellegű, a szakmai zsűri dönt a helyezettek sorsáról. De a versenyzők bemutatkozásaikkal (mindenki kap kb. 5 percet és bemutathatja (”eladhatja” járművét a közönségnek/zsűrinek) versenyzésük milyen voltával befolyásolhatja a végeredményt. Az értékelési szempontok között szerepelhet a technika és esztétika mellett humor vagy bármi más, ami jármű és pilótája egyediségéről tesz tanúbizonyságot.

A futamok első helyezettjei között a zsűri kihirdeti az abszolút győztest illetve helyezetteket, ami külön jutalommal nem jár csupán a dicsőséggel.

Az alábbi kb: 300 m-es útvonal megtétele a zsűri által alkalmasnak talált járművel. A jármű elindítását követően külső segítség nem engedélyezett. A szállított személynek biztonsági felszerelést kell viselnie (minimum egy bukósisak) és végig a járműben kell tartózkodnia. A versenyben mindenki saját felelősségére indul. Korhatárt nem állapítunk meg, de a 18 év alatti versenyzőnek írásos szülői hozzájárulást a legkésőbb verseny napjáig a rendezők felé le kell adnia (eredetiben).

**Összegezve:**

1. A versenyzőnek a futam során minimálisan bukósisakot kell viselnie, saját döntése a további védőruha viselete.
2. A sportszerű versenyzés és viselkedési normák betartása.
3. Tilos a versenyzőtársak, közönség és rendezőség bárminemű veszélyeztetése.
4. A jármű elindítását követően külső segítség nem engedélyezett.
5. A verseny során a versenyzők csak a versenypályát használhatják, és minden esetben be kell tartaniuk a versenykiírás szabályait.
6. A futam során meghibásodott járművet a versenyző köteles haladéktalanul a pálya mellett kialakított leállósávba eltávolítani, melyben a rendezők segítenek neki.

Elérhetőségek:

Szegedi Sándor szegedisandorkocs@gmail.com Tel.: 06/30-2370274

Cziráki Attila atis.cziráki@gmail.com Tel.:06/30-513-8239

Kovács Zsuzsanna kovacs.zsuzsanna@blathy-tata.hu Tel.: +36 34-586-563